NaiveNeuron/SloPal huggingface dataset:
Blaha, Ľuboš, poslanec NR SR (2012-10-23):
Pán kolega Frešo, v učebniciach politológie sú také vyslovene učebnicové rozhrania medzi pravicou a ľavicou. Ľavica je tá, ktorá stojí na strane pracujúcich, práce, zamestnancov. To je učebnicové, politologické, teraz naozaj nehovorím za seba. A pravica, pravica stojí na strane biznisu, ale to je naozaj iba čisto definícia z učebníc. Teraz ja som mal naozaj pocit, že to budete sa snažiť tlačiť niekam smerom, že ale nie, my nie sme na strane biznisu, my sme na strane strednej triedy, to je taká tá vaša floskula, že stredná trieda. Ale zrazu zisťujem, že celá diskusia, počnúc vami a teraz pokračujúc všetky tie príhovory vašich pravicových kolegov, furt dokola len podnikanie a biznis. Biznis, biznis, biznis, vy vôbec neriešite strednú triedu v zmysle zamestnancov, ktorí zarábajú, dajme tomu nad tých 100-tisíc korún, 3 300 eur. Vy riešite iba tú daň z právnických osôb. Vôbec nie daň z fyzických osôb! To je pre mňa milé prekvapenie, aspoň konečne viem, kam patríte. Ja sa vás len spýtam, nechcete sa už konečne vrátiť späť do toho biznisu? Očividne by ste tam boli platnejší ako v politike. Teraz otázka harmonizácie daní a Európskej únie. Viete, vy ponúkate Európe víziu, ktorej sociológia hovorí the race to the bottom – preteky ku dnu. Akým spôsobom chceme zatraktívniť našu krajinu pre kapitál? Znížme dane, znížme Zákonník práce a tlačme našich zamestnancov do toho, aby mali malé platy, aby mali čo najnižšiu ochranu a tak ďalej, lebo tak prilákame kapitál. Lenže raz, v konečnom dôsledku budeme musieť konkurovať Číne, 50 centov za hodinu, 16 hodín denne pracujú, nemajú žiaden Zákonník práce. Naozaj veľmi silné podmienky. Toto je vaša vízia pre Európu? Poďme všetci navzájom bojovať? Preteky ku dnu? Toto je vízia, ktorá by Európu doniesla o 150 rokov naspäť do časov ranej industrializácie. Pán kolega, buďme trošku modernejší. Ďakujem.
Martvoň, Anton, poslanec NR SR (2013-04-30):
Ďakujem pekne. Ja si chcem iba dovoliť upozorniť, že nebol nám doručený žiaden pozmeňujúci návrh, tak neviem, či môžme o tom vôbec hlasovať.
Richter, Ján, minister práce, sociálnych vecí a rodiny SR (2015-03-13):
Ďakujem pekne za slovo, pán podpredseda Národnej rady. Vážené panie poslankyne, páni poslanci, zmluvné vzťahy v oblasti sociálneho zabezpečenia medzi Slovenskou republikou a Macedónskou republikou sú v súčasnosti upravené dohovorom medzi Československou republikou a Federatívnou ľudovou republikou Juhoslávie z roku 1957 a dohovorom o spolupráci na poli sociálnej politiky medzi Československou republikou a Federatívnou ľudovou republikou Juhoslávie z 22. 5. ´57. S prihliadnutím na politické a ekonomické zmeny v oboch štátoch sú uvedené zmluvné dokumenty pre Slovenskú republiku, ale aj pre Macedónsku republiku zastaralé a celkom prirodzene nevyhovujúce. Z týchto dôvodov sme pristúpili k príprave novej zmluvy medzi Slovenskou republikou a Macedónskou republikou o sociálnom zabezpečení. Zmluva sa z hľadiska osobného rozsahu vzťahuje na všetky osoby, ktoré podliehajú alebo podliehali právnym predpisom jedného zo zmluvných štátov, a na osoby, ktoré odvodzujú svoje práva od týchto osôb. Z hľadiska vecného rozsahu sa zmluva vzťahuje na zdravotné poistenie, zdravotnú starostlivosť, dôchodkové poistenie, nemocenské poistenie, úrazové poistenie, postenie v nezamestnanosti a prídavky na deti. Náklady na dávky dôchodkového poistenia, nemocenského poistenia, úrazového poistenia a dávky v nezamestnanosti budú hradené z rozpočtu Sociálnej poisťovne. Prídavky na deti budú hradené z bežne rozpočtovaných prostriedkov kapitoly ministerstva práce, sociálnych vecí a rodiny. Náklady na zdravotnú starostlivosť budú hradené z verejného zdravotného poistenia a následne budú refundované Macedónskou republikou. Zmluva svojím obsahom aj rozsahom je v súlade s právnymi predpismi Slovenskej republiky a všeobecne uznávanými zásadami medzinárodného práva. Záväzky pre obidva štáty sú rovnaké a vzájomne vyvážené. Zmluva je taktiež v súlade s právnym poriadkom Európskej únie. Podľa článku 86 písm. d) Ústavy Slovenskej republiky so zmluvou vyslovuje súhlas Národná rada Slovenskej republiky. Zároveň sa odporúča Národnej rade Slovenskej republiky rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, pretože priamo zakladá práva a povinnosti pre fyzické a právnické osoby. Ďakujem pekne. Skončil som.
B. Bugár, podpredseda NR SR: (2002-11-07):
(Hlasovanie.) Prítomných 122 poslancov, za návrh hlasovalo 89, proti 21, zdržalo sa 12. Konštatujem, že Národná rada pridelila návrh zákona výborom, určila gestorský výbor a lehotu výborom na jeho prerokovanie. Ďakujem, pán spravodajca, ďakujem aj pánu ministrovi. Pán poslanec Džupa má procedurálny návrh. Nech sa páči, hovorte. K. Džupa, poslanec: Vážený pán predsedajúci, dámy a páni, vzhľadom na to, že v dnešný deň si pripomíname 10. výročie úmrtia významného slovenského politika štátnika, navrhujem, aby sme si jeho pamiatku uctili minútou ticha. Ďakujem.
Kiššová, Jana, poslankyňa NR SR (2016-10-26):
Ďakujem pekne. Nejdem rozprávať ďalší príbeh, ono je ich asi veľa. Chcem len podať procedurálny návrh, pani spravodajkyňa, keďže je tu indícia, že by možno mohla byť podpora pre postúpenie tohto návrhu zákona do druhého čítania, chcem požiadať, aby sa o tomto hlasovalo až v zajtrajšom hlasovaní. Čiže nie dnes o piatej, ale až zajtra o jedenástej. Ďakujem pekne.
Kmec, Peter, poslanec NR SR (2020-04-22):
Na rozdiel od koaličných poslancov si myslím, že bola to veľmi konštruktívna kritika prezentovaná od expremiéra, ktorý jasne ukázal na priepastný rozdiel medzi aktuálnou situáciou a súčasným obsahom programového vyhlásenia vlády a ako ho poznám vlastne z dvoch rokov spolupráce na Úrade vlády, presne na toto by poukazoval, keby bol, keby bol v tej pozícii, že nastavil by si ten každodenný manažment k tej vízii toho Slovenska, ktoré by mal pred svojimi očami na tých päť, desať, dvadsať rokov. Takisto je veľmi dôležité zdôrazňovať tieto veľké názorové rozdiely v koalícii v súčasnej situácii, ktoré často vedú k výraznej demoralizácii spoločnosti. Ľudia sa často pýtajú, kritizujú, boja, čo ich bude čakať zajtra, pretože vidia, vidia tú rozhádanosť na Facebooku, cez sociálne siete a v priamom prenose. Chcem, chcem len upozorniť na to, že expremiér Pellegrini odchádzal z úradu s veľmi vysokým ratingom. To je asi historicky najvyšší rating, keď predseda vlády vlastne končil, končil vo funkcii. A to si myslím, že je to aj kvôli kvalite riadenia na tých úradoch, kde pôsobil. Môžem to potvrdiť vlastne za tie dva roky, počas ktorých som s ním pôsobil, a myslím si, že jeho nástupca bude mať veľmi zložitú situáciu, čo sa týka samotného manažmentu riadenia Úradu vlády, a to nehovorím o vysokom medzinárodnom ratingu, ktorý získal za tie dva roky. Ďakujem.
Laššáková, Jana, podpredsedníčka NR SR (2012-10-23):
Teraz dávam slovo pánovi poslancovi Štefancovi. Nech sa páči, pán poslanec.
Šeliga, Juraj, podpredseda NR SR (2020-11-27):
Ďakujem pekne, pán poslanec. Otváram rozpravu, nedostal som žiadnu písomnú prihlášku. Pýtam sa, kto sa chce prihlásiť ústne? Teraz pán poslanec Suja. Nikto, ďakujem. Pán poslanec Suja, máte slovo, nech sa páči.
Tomáš, Erik, poslanec NR SR (2020-09-23):
Ďakujem pekne. Vážený pán predsedajúci, kolegovia a kolegyne, predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 99 z 18. mája 2020 a rozhodnutím č. 148 z 23. júna 2020 a rozhodnutím č. 237 zo 16. septembra 2020 navrhujem, aby návrh zákona prerokovali ústavnoprávny výbor, výbor pre financie a rozpočet, výbor pre hospodárske záležitosti a výbor pre sociálne veci. Za gestorský výbor navrhujem výbor pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Pán predsedajúci, prosím, otvorte všeobecnú rozpravu.
M. Číž, podpredseda NR SR: (2009-10-27):
Faktické poznámky, poslanci Novotný, Slafkovský, Ivančo, Podmanický, Janiš. Ak je to všetko, uzatváram možnosť prihlásiť sa s faktickou poznámkou. Slovo má pán poslanec Novotný.
Pellegrini, Peter, podpredseda vlády SR pre investície a informatizáciu (2017-10-19):
Ďakujem veľmi pekne, pán poslanec. Aj za vašu otázku.
Laššáková, Jana, podpredsedníčka NR SR (2013-09-19):
Ďakujem pekne, pán minister. Pán poslanec, chcete položiť doplňujúcu otázku?
Kaščáková, Renáta, poslankyňa NR SR (2018-02-07):
Ďakujem pekne za faktické pripomienky. Len na niektoré zareagujem v rýchlosti vzhľadom na krátkosť času. Pán Číž, hovorili ste mi, že som mala socialistický prejav. No, keď hovorím o kvalite života, tak neviem, čo je na tom socialistické. Každý chceme mať lepšiu kvalitu života a každý k nej ale dospievame nejakými inými prostriedkami. Vaša vláda sociálnych istôt už preukázala za tie roky, čo vládne, aké sú výsledky v praxi. A ak sa bojíte o nejaké naše opatrenia, to je aj odpoveď pánovi Tomášovi, že nemáme, neprinášame riešenia, len kritizujeme, no prinášame. Strana SaS má program a keď bude vo vláde, tak vie okamžite prevziať moc a správu tejto krajiny tak, aby tie výsledky boli viditeľné. (Reakcia z pléna.) Dobre, takže, pán Tomáš, inak vaše vystúpenie je veľmi slabé, vy ste si asi dali záväzok, že pri každom jednom vašom vystúpení budete dookola opakovať, ako znižujete nezamestnanosť, okej. Ja som hovorila o tom, že znižovanie nezamestnanosti nemá byť jediné kritérium, ale asi ste ma nepočúvali. A, pán Mihál, ďakujem za vaše pripomienky, nedá sa než súhlasiť so všetkým, čo si povedal. Ďakujem.
R. Zajac, minister zdravotníctva SR: (2003-12-02):
Najrozsiahlejšou zmenou oproti doterajšiemu stavu je úprava klinického skúšania liekov v súlade so Smernicou Európskeho parlamentu a rady č. 2001/20/ES zo 4. apríla 2001 o zbližovaní legislatívnych, reglementárnych, administratívnych ustanovení členských štátov vzťahujúcich sa na zavedenie správnej klinickej praxe pri skúšaní liekov na humánne použitie. Ďalšou úpravou je ustanovenie postupu vzájomného uznávania registrácie lieku medzi členskými štátmi Európskej únie v súlade so Smernicou č. 2001/83/ES, ktorou sa vydáva komunitárny kódex humánnych liekov, a takisto so Smernicou č. 82/2001/ES, ktorou sa vydáva komunitárny kódex veterinárnych liekov. Tieto ustanovenia nadobudnú účinnosť po vstupe Slovenskej republiky do Európskej únie. Ustanovenia sa vzťahujú na Štátny ústav pre kontrolu liečiv v Bratislave a na Ústav štátnej kontroly veterinárnych biopreparátov a liekov v Nitre, ktorým sa predkladá žiadosť o vzájomné uznanie registrácie lieku. Oba orgány pri posudzovaní žiadostí spolupracujú s rovnakými organizáciami členských krajín Európskej únie a s jej poradnými orgánmi, s Európskou agentúrou na hodnotenie liekov v Londýne a jej poradnými orgánmi Stálym výborom pre lieky, resp. Stálym výborom pre lieky na veterinárne použitie. Ustanovujú sa postupy vzájomnej komunikácie a postupy riešenia sporných otázok, pri ktorých zainteresované subjekty nedospeli k dohode, k jednotnému stanovisku pri posudzovaní žiadosti o vzájomné uznanie registrácie lieku. Ďalšou veľmi dôležitou časťou sú ustanovenia o registrácii liekov obsahujúcich geneticky modifikované organizmy, ktoré nadväzujú na zákon č. 151/2002 Z. z. o používaní genetických technológií a geneticky modifikovaných organizmov. Navrhovaná právna úprava novelizuje aj ďalšie ustanovenia zákona č. 140, ktoré od nadobudnutia účinnosti poslednej novely o liekoch a zdravotníckych pomôckach v znení neskorších predpisov sa ukázali ako nedostatočné a stávajú sa zdrojom nejednotného výkladu zákona pri jeho praktickom používaní. Vážený pán podpredseda, vážené pani poslankyne, vážení páni poslanci, som presvedčený, že novelu návrhu zákona podporíte a vyslovíte súhlas s jej prijatím. Ďakujem pekne.
Hrnčiar, Andrej, podpredseda NR SR (2016-04-19):
Ďakujem. Nech sa páči, pani poslankyňa Cigániková.
Viskupič, Marián, poslanec NR SR (2023-10-25):
Pardon, musíme sa naučiť všetci. Teda zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky pre nezlučiteľnosť funkcií, ktoré sa konalo dňa 25. októbra 2023. Na tajné hlasovanie o návrhu na voľbu predsedu Výboru Národnej rady Slovenskej republiky pre nezlučiteľnosť funkcií bolo vydaných a poslanci si osobne prevzali 148 hlasovacích lístkov, teda na voľbe bolo prítomných 148 poslancov. Po vykonaní tajného hlasovania overovatelia NR SR spočítali hlasy a zistili, že v tajnom hlasovaní o návrhu na voľbu predsedu výboru pre nezlučiteľnosť funkcií všetci poslanci odovzdali hlasovacie lístky. Zo 148 odovzdaných hlasovacích lístkov boli 2 neplatné. Zo 146 platných hlasovacích lístkov overovatelia zistili, že o návrhu na voľbu Veroniky Remišovej za predsedníčku Výboru Národnej rady Slovenskej republiky pre nezlučiteľnosť funkcií hlasovalo za 83 poslancov, proti 48 poslancov, zdržalo sa 15 poslancov. Podľa § 15 zákona NR SR č. 350/1996 Z. z. o rokovacom poriadku NR SR v znení neskorších predpisov na zvolenie predsedu výboru je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bola za predsedníčku Výboru Národnej rady Slovenskej republiky pre nezlučiteľnosť funkcií zvolená Veronika Remišová. Overovatelia ma zároveň poverili oznámiť výsledok hlasovania Národnej rade. (Potlesk.)
Kalivoda, Peter, poslanec NR SR (2024-02-13):
Ďakujem pekne, pán predsedajúci. Pán minister, myslím si, že návrh zákona, ktorý si predložil Národnej rade, má šancu skvalitniť podnikateľské prostredie. Rovnako oceňujem kvalifikovanú diskusiu tých kolegov, ktorí naozaj, naozaj teda dávajú kvalifikované návrhy. Len sa mi zdá veľmi farizejské zo strany OĽANO, keď hovorí o tom, čo by sa ešte všetko dalo, čo ešte viacej by sme tým ľuďom mohli dať. A ty si to veľmi správne, pán minister, povedal, v akom stave si našiel verejné financie a štátny rozpočet po ich triapolročnom bačovaní. Ale myslím si, že by si to mal zdôrazňovať ešte viac. Ak by som ťa mohol pekne poprosiť, mohol by si pripraviť nejaký súhrnný materiál toho všetkého, čo si v tom štátnom rozpočte na tom ministerstve financií po predchádzajúcich vládach Igora Matoviča našiel. A myslím si, že by to stálo za to nielen prečítať to v pléne, ale zverejniť to, aby to aj široká verejnosť vedela a chápala, čo, aké sú teraz tvoje možnosti a čo si môžeš dovoliť. Ďakujem pekne.
B. Bugár, podpredseda NR SR: (2004-05-20):
K. Ondriaš, poslanec: Ďakujem pekne za odpoveď. Pýtal som sa kvôli tomu na počet vysokoškolákov, lebo v médiách sa objavujú správy, že je to 120 000 vysokoškolsky vzdelaných obyvateľov a naposledy som čítal správu, že 138 000 vysokoškolsky vzdelaných obyvateľov. Takže teraz neviem, odkiaľ médiá tie údaje získavajú, keď toto tvrdia, a keď vy ste povedali, že sa to neeviduje. Ďakujem.
Chren, Martin, poslanec NR SR (2012-10-26):
Ďakujem veľmi pekne. Budem už veľmi stručný. Chcem len podporiť návrh pána kolegu Novotného, pretože je to návrh, ktorý jednoducho dáva logiku. Dáva logiku bez ohľadu na to, či bol predložený v Košiciach, v Bratislave a v hociktorej inej obci alebo meste na Slovensku. Je to návrh, ktorý vychádza z určitého logického prepočtu, z konkrétneho vzťahu počtov volených zástupcov na počet obyvateľov. Na Slovensku dnes máme celkovo vyše dvadsaťjedentisíc rôznych poslancov. Tých stopäťdesiat nás, ktorí tu sedia, teda predstavujú len zlomok volených zástupcov ľudu, ktorí zastupujú jeho záujmy aj v rôznych zastupiteľstvách, v rôznych lokálnych parlamentoch. No a vniesť do tohto systému, do tejto armády poriadok, sa určite vždy oplatí a nikdy nie je neskoro začať. Takže podporujem tento pozmeňujúci návrh. Ďakujem veľmi pekne.
M. Hort, podpredseda NR SR: (2008-11-05):
Pán poslanec Pelegrini bol jediný, ktorý sa prihlásil do rozpravy, a preto vyhlasujem... (Hlasy z pléna.) Pán minister, chcete v záverečnom slove alebo v rozprave vystúpiť? (Odpoveď z pléna.) Takže vyhlasujem najskôr rozpravu za skončenú a teraz dávam slovo pánovi ministrovi, ktorý chce využiť právo záverečného slova. Š. Harabin, podpredseda vlády a minister spravodlivosti SR: Ďakujem za slovo, pán predsedajúci. Tak ako naznačila pani poslankyňa, vzhľadom na akútnosť riešenia tohto problému súhlasím s týmto riešením.
Kuffa, Štefan, poslanec NR SR (2021-05-11):
Prepáčte, ale táto diskusia, keď prebieha tak, ako keby sme sa vzájomne nepočúvali. Prepáčte mi, pán predseda, ale to adresujem tuná svojmu predrečníkovi v tejto chvíli, v ktorej rozprával. Jaro, nikto neruší povinné členstvo... (Prerušenie vystúpenia predsedajúcim.)
J. Burian, poslanec: (2009-02-11):
A čo sa týka tej sabotáže, ja ešte raz, ja neviem, či po slovensky vysvetľujem, ale ešte raz vysvetlím a poslednýkrát. Ešte raz zopakujem, ak pre právnické subjekty sa zníži daň čo aj na nulu, nerieši to problém exportu slovenských výrobkov. Tým pádom sa hovorilo o sabotáži dane z príjmov právnických osôb, jej dopad je na 50 miliárd Sk, čo nepomôže tejto ekonomike. Ja neviem, či to ešte raz  mám vysvetliť. Ďakujem.
Danko, Andrej, predseda NR SR (2019-02-05):
Pán poslanec Fecko.
Frešo, Pavol, poslanec NR SR (2013-06-17):
Ďakujem veľmi pekne za všetky reakcie všetkým reagujúcim. Pôjdem tak, aby som naozaj to podstatné vystihol. Pán poslanec Martvoň, asi tu mal váš predseda sedieť. Dali ste o dôvod naviac, lebo bol by som sa ho veľmi rád opýtal na túto vášnivú obhajobu SNS, ako to ide z úst socialistu, že práve teraz som počul, že naozaj, naozaj pre vás je to demokratická a prijateľná strana. A teraz k tej podstate samotnej. To, kde to vedie, aj vám, aj pánu poslancovi Bublavému to vysvetlím. Tu nejde o nás ani o podnikateľské kruhy, ktoré sú blízke SNS alebo vám, alebo komukoľvek. Tu ide o občanov, ktorí musia mať istotu, že sa za prvé ich peniaze nerozkrádajú a za druhé že sa tajné služby nezneužívajú voči nim samotným. O tom je táto debata. Toto nie je o nejakej prezumpcii neviny a slušnosti. Takže sa hádam môžme nejakého elitného riaditeľa tajnej služby opýtať (rečník opäť zobral do rúk obrázok s veľkosťou A4), že čo tam na tej fotke pohľadáva, čo tam robí. Tak sa ho opýtať chceme. Chceme sa opýtať ministra obrany, či sa opýtal on. Chceme sa opýtať premiéra, prečo sa nepýta minister obrany. Na to máme právo. A keď to niekomu vadí, no tak nech nejde robiť takúto prácu, pri ktorej sa dá takto nafotiť a ešte k tomu je tajný. Jednoducho ju potom nezvláda. Inými slovami. Nie kvôli tým ľuďom samotným, ktorí sedia na tých postoch vysokých, dobre platených, kvôli ľuďom, ktorých zastupujeme, na nich by sme sa mali pozerať, že oni musia mať istotu, že sa nekradne a že sa tajné služby nezneužívajú. A preto tie otázky sem máme položiť. Ja som nenavrhoval žiadne vyšetrenie tuná na pôde parlamentu. Ja som navrhoval, aby sme sa tých ľudí opýtali otázky, ktoré sa pýtajú nás naši vlastní voliči. A to je velikánsky rozdiel. A pri Gorile? Pri Gorile to bolo tak isto. Kľudne sme sa pýtali tie otázky ľudí, ktorých sa pýtajú naši vlastní voliči. To nemá politické zafarbenie. To je o tom, kto stojí na strane ľudí a kto stojí na strane byrokratov a elitárov. A ja stojím na strane ľudí a jasne hovorím, že ich s vami zastupujem.
Grendel, Gábor, podpredseda NR SR (2020-04-07):
Otváram rozpravu v rámci tohto čítania. Hlási sa niekto do rozpravy? Nikto. Končím možnosť prihlásiť sa do rozpravy. Vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Laurenčík, Milan, podpredseda NR SR (2022-06-15):
Ďakujem veľmi pekne. Určili sme si termín hlasovania. A ďakujem vám obom a prerušujem rokovanie o tomto bode programu. Kolegyne, kolegovia, teraz pristúpime k druhému čítaniu o návrhu poslanca Jozefa Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Návrh zákona je uverejnený ako tlač 904. Spoločná správa výborov má tlač 904a. Prosím vás, je tu pán poslanec Šimko? Videl som ho tu pred chvíľkou. (Reakcie z pléna.) Zavolajte ho, prosím, lebo ináč tento bod prepadne. (Krátka pauza.) Dávam teraz slovo poslancovi Jozefovi Šimkovi, aby návrh zákona odôvodnil, nech sa páči. (Rokovanie o návrhu poslanca Národnej rady Slovenskej republiky Jozefa Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 904.)
Figeľ, Ján, podpredseda NR SR (2013-02-06):
Nech sa páči, s druhou faktickou poznámkou pani Helena Mezenská.
Sulík, Richard, predseda NR SR (2011-02-09):
Ďakujem. Posledný, aha prepáčte. Reaguje pani Dubovcová, nech sa páči.
Maďarič, Marek, minister kultúry SR (2013-03-13):
Ďakujem, páni poslanci, za korektnú debatu. Najprv mi dovoľte sa venovať otázke, ktorú opätovne zmienili pán poslanec Abrhan a pán poslanec Viskupič. Určite na ministerstve nemáme záujem spôsobovať nejaké právne problémy. Len teda zopakujem, že ten výnos bol predložený zatiaľ len na informáciu a bude ešte predmetom medzirezortného pripomienkového konania. Právnici na ministerstve majú trochu iný názor ako vy. Ja laicky tiež vidím trošku rozdiel, ak jednoducho dostane dotáciu osoba, ktorá je absolútnym vlastníkom nejakej národnej kultúrnej pamiatky, a ak je dotácia poskytnutá na bytový dom, kde vlastník bytu je jeden z mnohých. A je to možno na ďalšiu právnu debatu. Ja budem dbať na to, aby v MPK sa povedzme aj s inými pripomienkujúcimi subjektmi táto otázka ešte raz prebrala. Nemám žiadny záujem tuná si spôsobovať nejaké prípadné problémy, ale pozícia ministerstva kultúry je taká, akú zatiaľ ja hovorím. K pripomienkam pána poslanca a aj k návrhom pána poslanca Krajcera. Už v úvodnom slove som sa snažil vysvetliť otázku, že vynechanie slov „na danú výzvu“ alebo „všetkých“ nespôsobí to, o čom sa domnieva pán poslanec Krajcer. Pretože naozaj podľa znenia zákona sa, ak sa aj vypustia slová „na danú výzvu“, tak z výpočtu tých požadovaných náležitosti je jasné, že tá výzva sa nespomína, pretože ide o výpočet náležitostí výzvy uvedených v návrhu zákona. A v bode 4 sa nám javia tieto slová aj nadbytočné a mätúce. Čo sa týka vypustenia slová „všetkých“, ktoré sa teda vzťahuje na to, či sa informačná povinnosť týka všetkých žiadostí, je tam opäť vymenované. Týka sa informačná povinnosť aj schválených žiadostí, aj neschválených žiadostí. Je už, povedal by som, na naozaj otázku ten návrh, ktorý sa týka toho dátumu, je faktom, že, ako uvádza pán poslanec Krajcer, v § 4 ods. 1 je zmienka o tom, že na základe, „žiadosť sa predkladá ministerstvu na základe ministerstvom zverejnenej výzvy na webovom sídle ministerstva najneskôr do 10. novembra príslušného rozpočtového roka, na ktorý sa dotácia požaduje“. Rovnako však sa v platnom znení zákona v § 6 ods. 1 písm. c) uvádza ustanovenie, že „ministerstvo zverejňuje výzvu spravidla dva mesiace pred termínom uzávierky k termínu predkladania žiadostí“. Ja sa domnievam, že toto znenie je vyhovujúce. Ďakujem pekne.
Bugár, Béla, podpredseda NR SR (2018-06-19):
Teraz otváram možnosť sa prihlásiť ústne do rozpravy. Končím možnosť sa prihlásiť ústne do rozpravy. Ako jediný pán poslanec Pčolinský. Nech sa páči, máte slovo.
P. Hrušovský, predseda NR SR: (2004-05-27):
(Hlasovanie.) 124 prítomných, 89 za, 26 proti, 9 sa zdržalo. Schválili sme bod 1 pozmeňujúceho návrhu pani poslankyne Navrátilovej. M. Demeterová, poslankyňa: Ďalej, pán predseda, prosím, dajte hlasovať o bode 2.
Hrnčiar, Andrej, podpredseda NR SR (2016-09-12):
S reakciami na faktické poznámky, pán poslanec Krajniak.
Hrnčiar, Andrej, podpredseda NR SR (2016-09-13):
Pán poslanec Petrák.
Kollár, Jozef, poslanec NR SR (2014-11-25):
..uzatvorenia...
Poliačik, Martin, poslanec NR SR (2010-10-15):
Ja by som sa, pán kolega Mikolaj, rád vyjadril iba k tej poslednej veci, o ktorej ste hovorili. U nás napr. aj štátna škola v Novom Meste, v Bratislave, má vo zvyku prenajímať jedáleň pre stretnutia majiteľov bytov okolitej školy, aby sa tam mohli stretávať a prostriedky v podstate z takéhoto prenájmu používa na zveľaďovanie výchovno-vzdelávacieho procesu, ktorý na tej škole prebieha. Takže ja súhlasím s tým, že možno by bolo treba obmedziť účel využívania týchto priestorov, školských, mimo vyučovania, ale nie som si istý, či obmedzenie iba na veci, ktoré súvisia s výchovno-vzdelávacím procesom je nutné. Pretože ak niekto prenajme telocvičňu pre rodičov večer, aby si tam mohli zahrať futbal, alebo prenajme jedáleň na stretnutie majiteľov bytov, ktorí bývajú v okolí školy, tak to nepovažujem za zlé využitie priestoru a považujem to za veľmi dobrý zdroj príjmov pre školu, ktorá vďaka tomu môže zadotovať vzdelávanie na škole. Ďakujem.
E. Kolesár, poslanec: (2003-06-19):
Čiže týmto smerom prosím o vašu odpoveď.
Dostál, Ondrej, poslanec NR SR (2017-03-24):
Aj ja ďakujem za rozpravu a tie, tie kritické slová, ktoré som mal na jeden bod z toho návrhu novely, neznamená, že beriem späť to, čo som povedal predtým, že ten zvyšok je podľa môjho názoru nielen dobrý, ale aj dobre napísaný. Čiže ja návrh ako celok podporím a odporúčam to aj všetkým, aby to podporili a v prípadnom druhom čítaní môžme dôkladnejšie rozdiskutovať otázku mimovládnych organizácií ako povinných osôb. Ďakujem.
Pellegrini, Peter, predseda NR SR (2015-06-15):
Ďakujem pekne. Teraz dávam možnosť prihlásiť sa do rozpravy ústne. Pýtam sa, kto sa hlási do rozpravy ústne? Končím možnosť prihlásiť sa do rozpravy. Traja páni poslanci. Pán spravodajca, samozrejme, vy kedykoľvek máte právo vystúpiť. Takže prihlásený do rozpravy je pán Mičovský, pán poslanec Baška a pán poslanec Viskupič. Pán spravodajca, potom vám umožním vystúpiť po troch pánoch poslancoch, nech sa páči. Ešte predtým o slovo požiadal pán podpredseda Národnej rady Miroslav Číž. Nech sa páči, pán podpredseda, máte slovo.
Danko, Andrej, podpredseda NR SR (2023-11-23):
21. Poslanec Baška.
V. Veteška, podpredseda NR SR: (2006-01-24):
J. Cuper, poslanec: Ďakujem, pán predsedajúci. Pán minister Prokopovič hovoril tak presvedčivo, že ma skoro presvedčil, že už by som aj hlasoval, ale zdanie klame. Pán minister, mám niekoľko otázok, na ktoré si naozaj odpoveď nedal. Samozrejme, že pristávali tam tri lietadlá, lebo Palacka to zlikvidoval, najmä Slovenské aerolínie, ktoré sa za ten čas mohli celkom zdarne rozvíjať, pretože ja si myslím, že aj v takom štáte, ako je Slovenská republika, môže existovať národný prepravca a celkom dobre, ak v hlavnom meste  Mbabane  štátu  Swoziland  funguje  Air Swoziland,  ktorý má 2 milióny obyvateľov, polovičné územie Slovenskej republiky, a je to v Afrike, pán minister. Tak sa pýtam, prečo v strednej Európe nie je schopná vláda zabezpečiť rozvoj národného prepravcu alebo aspoň mu vytvoriť podmienky. Preto, že ste za prvej Dzurindovej vlády jednoducho zlikvidovali slovenského národného prepravcu, ale k tomu sa budú vyjadrovať zrejme kompetentnejší, ako som ja. Druhá otázka je, naozaj súhlasím v danom prípade so „smerákmi“, že nedá sa porovnávať slovenské bratislavské letisko s viedenským. Ty vieš sám dobre, aké možnosti dáva Obchodný zákonník tomu, kto bude vlastniť 65 percent vlastníctva, teda alebo bude mu patriť z letiska 65 percent, z toho 10 percent bude mať ešte mesto a 10 dáte vyššiemu územnému celku, tak sa dajú robiť celkom dobré machinácie, ak už to bude 70 percent na strane väčšinových vlastníkov, tak potom sa môže zlikvidovať už aj štátny podiel v tomto podniku. Takže nie je celkom korektné to, čo tu bolo uvádzané, jednoducho národné záujmy... (Prerušenie časomierou.)
Hort, Milan, podpredseda NR SR (2011-07-07):
Ďakujem pekne. Vzhľadom na skutočnosť, že pätnásť minút uplynulo, už nie je možné položiť doplňujúcu otázku. Budeme teraz pokračovať odpoveďami členov vlády na otázky poslancov podľa vyžrebovaného poradia. Prvá otázka je od pani poslankyne Eriky Jurinovej a je smerovaná na podpredsedu vlády a ministra práce, sociálnych vecí a rodiny pána Jozefa Mihála. Otázka znie: „Pán minister, ako vnímate nesúhlas opozičného SMER-u so zvyšovaním dôchodkového veku?“ Nech sa páči.
Bugár, Béla, podpredseda NR SR (2016-03-23):
Pán kolega, procedurálny návrh sa začína podaním procedurálneho návrhu a potom to môžete odôvodniť.
Pamula, Peter, poslanec NR SR (2019-10-17):
Teraz poprosím, aby ste dali o ďalších bodoch z pozmeňovacieho a doplňujúceho návrhu pána poslanca Vážneho.
Petrák, Ľubomír, poslanec NR SR (2020-07-24):
Pani kolegyňa, kultivované vystúpenie, prepáčte, budem trošku podrýpavať. Neviem, čím to je, či touto skorou rannou hodinou, že konečne začínam rozumieť reči vášho kmeňa. Na rozdiel od popoludnia.
Hrnčiar, Andrej, podpredseda NR SR (2017-10-10):
Ďalším vystupujúcim a posledným písomne prihláseným do rozpravy je pán poslanec Heger, nech sa páči.
J. Gajdošík, poslanec: (2010-02-03):
Návrh na vyslovenie súhlasu Národnej rady Slovenskej republiky s predmetným protokolom pridelil predseda Národnej rady Slovenskej republiky svojím rozhodnutím č. 1384 z 18. novembra 2009 na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre ľudské práva, národnosti a postavenie žien a Zahraničnému výboru Národnej rady Slovenskej republiky. Výbory, ktorý bol návrh na vyslovenie súhlasu pridelený prerokovali tento v určenom termíne. Ústavnoprávny výbor Národnej rady Slovenskej republiky neprijal platné uznesenie, nakoľko jeho návrh nezískal súhlas nadpolovičnej väčšiny všetkých poslancov. Výbor Národnej rady Slovenskej republiky pre ľudské práva, národnosti a postavenie žien uznesením č. 247 z 20. januára 2010 a Zahraničný výbor Národnej rady Slovenskej republiky uznesením č. 189 z 26. januára 2010 odporúčali Národnej rade Slovenskej republiky vysloviť s protokolom č. 14bis súhlas a rozhodnúť, že je medzinárodnou zmluvou, ktorá má prednosť pred zákonmi. Gestorský výbor na základe stanovísk príslušných výborov a poslancov gestorského výboru vyjadrených v rozprave odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s protokolom č. 14bis k Dohovoru o ochrane ľudských práv a základných slobôd a rozhodnúť o tom, že ide o medzinárodnú zmluvu podľa čl. 7 ods. 5 Ústavy Slovenskej republiky a táto má prednosť pred zákonmi. Spoločná správa výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s uzavretím protokolu č. 14bis k Dohovoru o ochrane ľudských práv a základných slobôd vrátane návrhu uznesenia Národnej rady Slovenskej republiky bola schválená uznesením Ústavnoprávneho výboru Národnej rady Slovenskej republiky č. 805 z 2. februára 2010. Týmto uznesením ma výbor poveril, aby som informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky. Pán predsedajúci, otvorte, prosím, rozpravu.
Petráš, Vladislav, poslanec NR SR (2013-11-26):
Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady č. 750 z 8. novembra 2013 prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie a rozpočet aj ústavnoprávnemu výboru. Za gestorský výbor navrhujem Výbor Národnej rady pre financie a rozpočet a zároveň odporúčam, aby výbory uvedený návrh prerokovali ihneď. Dajte, prosím, o tomto návrhu hlasovať.
Kollár, Miroslav, poslanec NR SR (2020-07-07):
Môžem ešte s faktickou? To je iný Kollár.
Fecko, Martin, poslanec NR SR (2018-09-17):
Ďakujem pekne. Pani kolegyňa, no ja nie som baník samozrejme a mám s tým minimálne skúsenosti, ale keď počúvam, že akým spôsobom no to bolo zanedbané, tie jednotlivé bezpečnostné, technické a ďalšie veci, mne to pripadá, ako keby sme začali ťažiť v roku 2005 alebo ´8, prvýkrát v histórii na Slovensku ideme ťažiť a nemáme žiadne nejaké tie normy a pravidlá pripravené. A keď ešte hovoríš, že tam nie sú ani zodpovední vedúci, no ďakujem pekne. Takže to je dobrý chaos. A bojím sa, že toto asi neni jediný rezort, v ktorom to takto vyzerá. Takže ďakujem, keď takto to vystihujete a dávate takúto zmenu zákona. Ďakujem.
Šimečka, Michal, podpredseda NR SR (2024-06-20):
Ďakujem pekne. Pán poslanec Dostál s reakciou na faktickú, nech sa páči.
V. Veteška, podpredseda NR SR: (2004-03-10):
M. Maxon, poslanec: Áno, pán poslanec, viem, že ste pracovali v poľnohospodárskej prvovýrobe a súčasne musím konštatovať, že je medzi nami mimoriadny rozdiel. Vážený pán poslanec Mitrík, na rozdiel od vás ja som sa nikdy nehanbil, že som bol predseda družstva. Vy ste povedali, že sa za to hanbíte (hlas v sále) alebo nechválite sa a ja sa tým chválim a mám na to dôvody, pretože družstvo, ktoré som ja viedol, malo 21 odstavčiat. A žiadne sme nekupovali bokom. Malo 7-tisíc litrovú úžitkovosť, ani liter mlieka sme nekupovali bokom, dosahovali sme 14 miliónov korún priemerný zisk ročne. Treba objektívne povedať, že 80  percent z tohto zisku bolo z nepoľnohospodárskej výroby. Vážené dámy a páni, táto snemovňa tu diskutovala a všetci politici tejto krajiny diskutovali o tom, ako riešiť rómsku otázku. 280 Rómov sme zamestnávali a vôbec sa za to nehanbím, ani sa za to hanbiť nebudem, pretože sme tým Rómom dali prácu a oni nám zabezpečovali fakturáciu a všetky zdroje, ktoré sme takto získali, tak sme investovali do poľnohospodárskej prvovýroby. A ak to poľnohospodárstvo, vážený pán poslanec Mitrík, vyzeralo tak, ako ste to vy hovorili, tak nesiete vy za to zodpovednosť. Ja som od nikoho načierno nekupoval, ja som žiadne výnosy nefalšoval, a keď už chcete, aby som pokračoval, tak som bol jeden z dvoch predsedov družstva v Slovenskej republike, ktorí neboli členmi komunistickej strany. (Potlesk.)
Hrušovský, Pavol, podpredseda NR SR (2011-09-08):
Ďakujem, pán minister, za uvedenie návrhu. Prosím, zaujmite miesto pre navrhovateľov. Teraz poprosím pána poslanca Markoviča, aby z poverenia zdravotníckeho výboru Národnú radu informoval o stanovisku výboru k spoločnej správe, ktorá je súčasťou prerokovávania návrhu zákona. Nech sa páči, pán poslanec.
Sulík, Richard, poslanec NR SR (2013-11-26):
Ďakujem pekne. No, pán Brocka, ja súhlasím s vami. Je to tu také smiešne divadlo s tým zmrazovaním každý rok na Vianoce. My pekne budeme hlasovať tiež za zmrazenie, lebo načo zbytočne tu ísť vysvetľovať. A keď si kolegovia zo SMER-u myslia, že takýmto populistickým krokom sa nejak zapáčia, tak budeme sa páčiť spolu s nimi. Ale, a takisto podporíme váš návrh pozmeňovací, že iba jeden plat. Chcel by som ale upozorniť na jednu vec, že nie je problém to, resp. ďaleko väčšiu škodu ako to, že niekto berie dva platy; lebo nakoniec vykonáva dve funkcie, ako aj pani Vaľová povedala, sú tam dve zodpovednosti; ďaleko väčší problém je, že používa na docielenie úspechu v jednej funkcii, používa druhú funkciu, to znamená, že pani Vaľová napríklad alebo aj pán Bublavý, keď sú starostami niekde, tak tu ako poslanci majú väčšie možnosti pomôcť svojej obci. To znie síce pekne, ale predsa nemôže byť v Národnej rade 3-tisíc starostov. To nejde. A dochádza tu k deformáciám a k rôznym lobingom, ktoré by nemali byť. Preto my by sme sa skôr prikláňali za to, aby nebol možný vôbec súčasný, aby nebolo možné súčasné vykonávanie takýchto dvoch funkcií nie kvôli peniazom, ale kvôli tomu, že jednoducho tieto kompetencie by nemali byť v jednej ruke. A úplne na záver, pán Brocka, ešte jednu poznámočku. No tak kto sedí v skleníku, by nemal hádzať kameňmi preto, lebo ako aj kolega Bublavý povedal, tak bol to práve váš predseda, ktorý prestal byť eurokomisárom. Ako eurokomisár, keď prestane ním byť, má nárok na tri roky 60 % zo mzdy. To v jeho prípade robilo 12-tisíc eur čistých a tieto má nárok, na teda maximálne tri roky, avšak dokým si nenájde robotu. Robotu si našiel po roku. Tá robota sa volala minister dopravy. To zrejme v Bruseli tiež im nejak... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-01-31):
Pán poslanec Martvoň, už ste skončili? Pán poslanec Blanár. (Smiech v rokovacej sále.)
Zmajkovičová, Renáta, podpredsedníčka NR SR (2014-04-02):
S faktickými poznámkami. Pani spravodajkyňa, nie? Otváram teraz ústnu rozpravu. Pýtam sa, kto sa chce prihlásiť ústne? Pán poslanec Hlina, Gábor Gál. Uzatváram možnosť prihlásiť sa. Nech sa páči, pán poslanec Hlina.
Kotleba, Marian, poslanec NR SR (2018-05-25):
Ďakujem za faktické poznámky. Ja ešte možno taký postreh, keď som rozprával o tom, že, žiaľ, ak sa k tomu nepostavíme, tak sa naozaj priblíži doba, keď budú rodiny, kde otec sa bude volať Fero a mama Jožo, tak aj tie deti, tí žiaci, ktorí boli na balkóne vtedy, tak sa zasmiali, pretože aj oni vnímajú a chápu, že to je absolútne smiešne, neprirodzené a choré a že tak predsa rodina nemôže nikdy fungovať, nemôže byť muž otcom a zároveň druhý muž mamou. To sa nedá, je to proti prirodzenosti, je to proti prírode, je to proti božiemu stvoreniu človeka. A tie deti na základnej škole to absolútne chápu. O to horšie je, keď to nechápu vládni činitelia, keď to nechápu poslanci, ktorí tu sedia, ktorí sú tu na to, aby plnili čo najlepšie aj úlohu ochrancov Slovenskej republiky a zákonnosti a normálnost. A potom, žiaľ, ja musím povedať, že z tých detí na tom balkóne, z tej základnej školy by boli možno omnoho lepší poslanci ako mnohí, ktorí tu dnes síce nie sú, ale mali by tu byť, pretože ak to deti chápu a poslanci a vládni činitelia to nechápu, tak niekde sa naozaj stal veľký problém. Niekde sa stal veľký problém a my ten problém budeme musieť vyriešiť skôr, ako veľmi ťažko dopadne na celé Slovensko, ako veľmi ťažko začne zanechávať trvalé neliečiteľné následky na celej spoločnosti. Lebo potom, potom bude tá masáž tak obrovská a tak silná, že už to ani tie deti chápať nebudú a to už bude veľmi zle.
Nicholsonová, Lucia, poslankyňa NR SR (2013-09-25):
Ďakujem pekne za slovo. Ja súhlasím s tým, čo uviedla vo svojom prejave pani podpredsedníčka, ale musím povedať, že pri všetkej úcte k vystupujúcim v rozprave, mne sa zdá tento návrh aj celá rozprava k nemu úplne absurdná, lebo mne príde absurdné, že klub, kde 95 % poslancov berie peniaze za nič, pretože od toho, ako ste zložili sľub, ste neprehovorili ani raz, ja polovicu z vás ani nepoznám. Ako normálne úprimne to musím takto povedať, že vy nás tu idete poučovať o tom, ako my sa máme správať, či klub má fungovať alebo nemá fungovať, veď sa pozrite na opozíciu, čo naproti, oproti vám my robíme? Však permanentne predkladáme fakt dobré návrhy zákonov, zmetiete ich zo stola. Podľa mňa to je úplne arogantné, úplne nekultúrne a príde mi absurdné, že vy nás tu budete poučovať o nejakej kultúrnosti na tejto pôde. Veď vy ste absolútne nekultúrni, len zato, že vás je veľa, tak nás tu valcujete, ale správate sa úplne absurdne nekultúrne a za vrchol považujem to, že do tejto sály prinesiete takýto návrh zákona. (Potlesk.)
P. Hrušovský, predseda NR SR: (2006-01-20):
Vážené panie poslankyne, páni poslanci, Slovensko sa odvčera večera ponorilo do smútku z veľkej tragédie. Smrť príslušníkov ozbrojených síl Slovenskej republiky, ktorí zahynuli pri páde lietadla, je najväčšou tragédiou v dejinách slovenskej armády. Títo muži a ženy zahynuli pri plnení svojej misie v službe vlasti. Zahynuli po návrate z misie, pri ktorej chránili životy a majetok ľudí, ktorí ich pomoc potrebovali. Slovenská republika a Národná rada Slovenskej republiky na ich službu nikdy nezabudne. Dovoľte mi preto, vážené panie poslankyne a páni poslanci, aby som aj vo vašom mene vyjadril najhlbšiu sústrasť a spoluúčasť rodinám týchto obetí. Prosím vás, aby ste povstali a uctili si obete tejto tragédie minútou ticha. (Minúta ticha.) Ďakujem. Teraz pristúpime k rokovaniu 53. schôdze Národnej rady Slovenskej republiky, ktorú som zvolal podľa čl. 83 Ústavy Slovenskej republiky na návrh skupiny 30 poslancov. Poslanci navrhujú na tejto schôdzi prerokovať jediný bod programu, a to návrh uznesenia Národnej rady k privatizácii častí majetkových účastí štátu na podnikaní letiskových spoločností Letisko M. R. Štefánika Bratislava a Letisko Košice. Otváram rokovanie 53. schôdze Národnej rady. Chcem informovať, že o ospravedlnenie svojej neúčasti požiadali poslanci Abelovský, Antošová, Danko, Džupa, Ivanko, Krajči, Kropilák, Rusko a Urbáni. Na zahraničnej pracovnej ceste sú poslanci Národnej rady Slovenskej republiky: pán poslanec Cabaj, Hajduk, Hamerlik, Szigeti a pani poslankyňa Tkáčová. Dnes ráno o ospravedlnenie svojej neúčasti požiadal aj pán poslanec, novozvolený predseda vyššieho územného celku, pán poslanec Murgaš. Prosím, páni poslanci, prezentujme sa a stlačením tlačidla overme svoju prítomnosť na dnešnom rokovaní Národnej rady. Prezentujme sa, páni poslanci. (Prezentácia.) 115 prítomných. Konštatujem, že Národná rada Slovenskej republiky je uznášaniaschopná. Chcem vás informovať, že overovateľmi na 53. schôdzi budú poslanci Jozef Heriban a Jozef Hrdlička, ich náhradníkmi pán poslanec Kondrót a pani poslankyňa Navrátilová. Pristúpime teraz k rokovaniu o návrhu uznesenia Národnej rady Slovenskej republiky k privatizácii častí majetkových účastí štátu na podnikaní letiskových spoločností Letisko M. R. Štefánika – Airport Bratislava, a. s. (BTS) a Letisko Košice – Airport Košice, a. s. Materiál ste dostali ako tlač 1451. Dávam slovo teraz navrhovateľovi pánovi poslancovi Čížovi, ktorý je uvedený v materiáli na zvolanie 53. schôdze, aby predstúpil pred Národnú radu a uviedol návrh. Nech sa páči, pán poslanec Číž.
P. Hrušovský, predseda NR SR: (2003-06-26):
(Hlasovanie.) Prítomných je 131 poslancov, za 70, proti 22, zdržalo sa 38, nehlasoval 1. Konštatujem, že návrh sme schválili. Ďakujem pánovi poslancovi Novotnému. Prosím pani poslankyňu Navrátilovú, aby ako spoločná spravodajkyňa predniesla návrh uznesenia k prerokúvanému bodu programu k návrhu účtovnej závierky Sociálnej poisťovne za rok 2002 , ktorý sme včera prerokovali. Nech sa páči, pani poslankyňa. Ľ. Navrátilová, poslankyňa: Vážený pán predseda, vážené kolegyne a kolegovia, dovoľte mi, aby som vám predložila návrh uznesenia Národnej rady k návrhu účtovnej závierky Sociálnej poisťovne za rok 2002, ktorú máte ako tlač 200. Návrh uznesenia znie: Národná rada Slovenskej republiky a) konštatuje, že návrh účtovnej závierky Sociálnej poisťovne za rok 2002 bol predložený v súlade s § 7 ods. 1 písm. a) zákona Národnej rady Slovenskej republiky č. 274/1994 Z. z. o Sociálnej poisťovni v znení neskorších predpisov v termíne určenom na predloženie návrhu štátneho záverečného účtu a b) schvaľuje účtovnej závierku Sociálnej poisťovne za rok 2002 s tým, že tvorba fondov a výdavkov je taká, aká je predložená písomne v návrhu, ktorý ste dostali.
Laurenčík, Milan, podpredseda NR SR (2021-11-10):
V rozprave teraz vystúpi pán poslanec Ondrej Dostál a pripraví sa pán poslanec Marcel Mihalik. Pán poslanec Dostál, nech sa páči, máte slovo.
Kollár, Boris, predseda NR SR (2021-05-27):
Ďakujem pekne. Chce sa vyjadriť k rozprave spravodajca? Ďakujem. Prerušujem rokovanie o tomto bode programu. V mene troch poslaneckých klubov zvolávam teraz pred hlasovaním krátke grémium. Pán poslanec Fico, chcete teraz alebo až po grémiu? (Reakcia z pléna.) Dobre, ďakujem. (Zasadanie poslaneckého grémia. Prestávka.) (Po zasadaní poslaneckého grémia a po prestávke.)
Jurinová, Erika, podpredsedníčka NR SR (2016-02-11):
Predtým, ako dám slovo pánovi poslancovi Hraškovi, pán poslanec Lipšic má procedurálny návrh.
Pellegrini, Peter, podpredseda NR SR (2020-04-24):
Pán poslanec Medvecký.
P. Hrušovský, predseda NR SR: (2004-06-30):
(Hlasovanie.) 131 prítomných, 127 za návrh, 3 sa zdržali, 1 nehlasoval. Uvedené body zo spoločnej správy sme schválili. P. Biroš, poslanec: Ďalej poprosím, pán predseda, aby sme hlasovali o bodoch 7, 10 a 16 s odporúčaním gestorského výboru neschváliť.
Plaváková, Lucia, poslankyňa NR SR (2024-01-23):
Ďakujem za slovo. Oskar, mne sa veľmi páčilo, ako si pomenoval to skrátené legislatívne konanie ako výnimka, ja teda používam takéto právnické, že mimoriadny inštitút, ale tá výnimka, to je také uchopiteľnejšie. A my tu vlastne sme v takej permanentnej výnimke, odkedy sme do tohto parlamentu nastúpili, vlastne celá táto naša tu frakcia je taká nová a máme tu 6. schôdzu, sme tu štvrtý mesiac a vlastne riadne legislatívne konanie sme ešte nezažili a stále, stále sme v tej výnimke. Tak ja som zvedavá, ako dlho to bude takto pokračovať a koľko tých skrátených legislatívnych konaní tu ešte uvidíme. A my teda opakovane upozorňujeme na to, že súčasťou toho riadneho legislatívneho procesu je to medzirezortné pripomienkové konanie, MPK. No a tu máme teda informácie od ministra spravodlivosti, ktorý to vraj prediskutoval s kolégiom ministra, ale taktiež sa na tom podieľali obvinení ľudia. No a mne tak napadlo, že vlastne, to je také MPK, že mafiánske pripomienkové konanie. Že vlastne my sme to doposiaľ, to, úplne sme tomu neporozumeli, že oni si našli takú vlastnú verziu legislatívneho procesu MPK. MPK iné. No, tak asi tak to je. Ďakujem. (Potlesk.)
Číž, Miroslav, podpredseda NR SR (2015-03-18):
Ďakujem pekne, pán kolega, nech sa páči, zaujať miesto pre navrhovateľov. Otváram rozpravu. Chcem vás informovať, kolegyne, kolegovia, že za kluby sa do rozpravy neprihlásil nikto. Písomne sa do rozpravy prihlásili páni poslanci Osuský, Ritomská a Jozef Mikloško. Takže dovoľte mi odovzdať slovo pánovi poslancovi Osuskému.
Šipoš, Michal, poslanec NR SR (2024-04-23):
Ďakujem veľmi pekne, pani poslankyňa Remišová, za zhrnutie tých rizík obrovských, ktoré hrozia prijatím tohto zákona. Samozrejme, keď si začala hovoriť o tom, že aké riziká vzniknú a že tu vzniká priestor na korupciu a na to, že si budú môcť niektorí predstavitelia upravovať, respektíve nastavovať tie pravidlá tak, že nebudú vidieť, vyše polovica všetkých zákazok, zrazu nebude ich vidieť, pretože bude to spadať pod limit, tak sa tu niektorí kolegovia z koalície, z HLAS-u a zo SMER-u, tak pousmievali takým úškrnkom, že no, však už aby to bolo, aby už konečne mohli gazdovať tak, ako to bolo v minulosti, kde ich orgány činné v trestnom konaní, viac ako stovku ľudí, ich nominantov súdy, odsúdili, respektíve obvinili a teraz potrebujú rýchlo hasiť. Vidíme, čo sa deje so zákonom o znižovaní trestných sadzieb, rušením špeciálnej prokuratúry. A toto je také, také nové prijatie ich pravidiel, aby do budúcna sa im takéto veci nestávali, aby si mohli pekne potichučku rozdávať zákazky svojim kamarátom, známym, svojim kamarátkšeftom, aby takto potichučku sa pekne mohli rozkrádať naše spoločné financie. Takže ďakujem za všetky upozornenia. Tu je evidentne vidieť, že keď si porovnávame len s okolitými krajinami, tak tie limity sú nastavené oveľa vyššie ako v okolitých krajinách, a tým pádom je tu priestor a obrovské riziko na korupciu a obzvlášť pri čerpaní eurofondov. Lebo oni možno teraz budú argumentovať, že starostom, primátorom, županom, že teraz sa tie limity zvýšia, všetko bude okej. Len potom, keď prídu európske peniaze, potom bude obrovský problém.
Marcinčin, Anton, poslanec NR SR (2010-12-10):
Dámy a páni, v rozprave nikto nevystúpil. Neboli podané žiadne návrhy. Vážený pán predsedajúci, dajte, prosím, hlasovať o tom, že Národná rada súhlasí s návrhom záverečného účtu verejnej správy Slovenskej republiky za rok 2009 (tlač 173).